钦定古今图书集成/明伦汇编/交谊典/第031卷 > 宋胡大初昼帘绪论 > 《昆山初秋观稼回县署与同僚及示姑苏幕府》
## 钦定古今图书集成/明伦汇编/交谊典/第031卷 > 宋胡大初昼帘绪论 > 《昆山初秋观稼回县署与同僚及示姑苏幕府》

张方平

邑民三万家，四边湖海绕。家家勤穑事，市井商游少。
荐岁逢水沴，饥劳何扰扰。我来沗抚字，见此心如𢭏。
去秋仅有年，膏田尚停潦。今幸风雨调，皆话天时好。
春喜鹊巢低，夏畏蝉声早。秧船拏参差，对岸萦回缭
蓺。“暮更急，车响转清晓。纺筥犹挂壁，何暇张鱼鸟。
我时行近郊，小艇穿萍藻。渚长葭薍深，野沃䆉䅉倒。
孺子远饷归，闲暇颜色饱。豫喜省敲笞，租赋可时了。
归来轩馆静，旷荡盈怀抱。衙退人吏散，庭庑閴窈窈。
露篠映孤亭，风荷动幽沼。置身木雁间，兹焉愿终老。
颠蹶走荣利，况余拙作巧。鲈鲙饭紫芒，鹅脂酒清醥。
怅然”怀友生，虚斋为谁扫。